open-index/open-wikipedia-markdown huggingface dataset:
מונדיאל 2030

**מונדיאל 2030** הוא טורניר גביע העולם בכדורגל לנבחרות גברים של פיפ"א ה-24. אשר עתיד להתקיים בקיץ 2030. הגביע יערך בספרד, פורטוגל ומרוקו וזו תהיה הפעם הראשונה שהתחרות תיערך בשתי יבשות שונות. בנוסף למארחות, במסגרת חגיגות המאה למונדיאל הראשון, יערכו שלושה משחקי פתיחה באורוגוואי, ארגנטינה ופרגוואי.

## בחירת המדינה המארחת
### מועמדות לאירוח מונדיאל 2030
#### אורוגוואי, ארגנטינה, פרגוואי, צ'ילה
בשנת 2030 יימלאו 100 שנים למונדיאל הראשון שנערך באורוגוואי, אורוגוואי שואפת לארח שוב את המונדיאל לכבוד חגיגות 100 שנים למונדיאל הראשון אותו הם אירחו במונטיוודאו.

ההצעה מדברת על אירוח של ארבע מדינות את המונדיאל: אורוגוואי, ארגנטינה ופרגוואי, וב-2019 הצטרפה צ'ילה להצעה.

#### מרוקו-ספרד-פורטוגל
ב-17 ביוני 2018 הודיעה מרוקו כי היא תתמודד על אירוח מונדיאל 2030. מרוקו הציגה 5 פעמים בעבר את מועמדותה לאירוח המונדיאלים של 1994, 1998, 2006, 2010 ו-2026 אך כשלה בכולן וזאת תהייה הפעם השישית שמרוקו תגיש את מועמדותה.

באוקטובר 2020, ספרד ופורטוגל הגישו הצעה משותפת לאירוח המונדיאל.

במרץ 2023, שלוש המדינות החליטו לאחד את ההצעה ולארח במשותף את התחרות.

### מועמדים שפרשו
#### אנגליה-אירלנד
*  (, ,  ו) ו. ב־2022 הן הודיעו כי פרשו מהמועמדות ובמקום זה הן יתחרו על אירוח יורו 2028

## אצטדיונים
ב-31 ביולי 2024, הודיעה התאחדות הכדורגל הספרדית על הצעתה ל-11 אצטדיונים מ-9 ערים שונות לאירוח משחקים במסגרת מונדיאל 2030. ההתאחדות הציעה שני אצטדיונים נוספים, נואו מסטאייה בוולנסיה ובאלאידוס בוויגו, אך הכללתם הייתה חורגת ממקסימום עשרים האצטדיונים שהגדירה פיפ"א. רשימת הערים המארחות גובשה סופית 12 ימים לאחר מכן. היא כללה שישה אצטדיונים בשש ערים במרוקו, שלושה אצטדיונים בשתי ערים בפורטוגל ואחד עשר אצטדיונים בתשע ערים בספרד, בסך הכל עשרים אצטדיונים בשבע עשרה ערים.

באפריל 2025, פנו מספר תושבי סן סבסטיאן שבספרד לפיפ"א בבקשה להסיר את עירם מרשימת הערים המארחות בשל תיירות יתר. ב-12 ביולי 2025, מועמדותה של מאלגה נפסלה עקב קשיים לוגיסטיים בשיפוץ אצטדיון לה רוסלדה.

בנוסף שלוש ערים דרום אמריקאיות יארחו שלושה משחקים לציון 100 שנה למונדיאל הראשון שנערך ב-1930 בדרום אמריקה.

## העפלה

### הנבחרות המעפילות

## קישורים חיצוניים

## הערות שוליים

קטגוריה:גביע העולם בכדורגל
קטגוריה:תחרויות כדורגל בספרד
קטגוריה:תחרויות כדורגל בפורטוגל
קטגוריה:תחרויות כדורגל במרוקו
NGC 3109

**NGC 3109** היא גלקסיית מוט ספירלית קטנה יחסית (בעבר סווגה גם כגלקסיה לא-סדורה), שנמצאת בקבוצת הכוכבים נחש מים על הגבול עם קבוצת משאבה במרחק של כ-4.2 מיליון שנות אור ממערכת השמש, סמוך לקצה של הקבוצה המקומית. NGC 3109 היא הגדולה והבהירה ביותר מבין מספר גלקסיות שנמצאות בסביבתה ומהוות ביחד איתה תת-קבוצה של גלקסיות שנקראת על שמה **קבוצת NGC 3109** (לפעמים נקראת גם **קבוצת משאבה - סקסטנט**). חברות נוספות בתת-קבוצה זו הן הגלקסיות הננסיות גלקסיית משאבה הננסית, גלקסיית סקסטנט A וגלקסיית סקסטנט B והן נמצאות במרחק של בין 5.2 מיליון שנות אור ל-5.8 מיליון שנות אור ממרכזה של הקבוצה המקומית (NGC 3109 עצמה היא במרחק של 5.7 מיליון שנות אור). חלק מהחוקרים רואים בהן קבוצת גלקסיות נפרדת מהקבוצה המקומית, כך ששייכותה של NGC 3109 לקבוצה המקומית מוטלת בספק. הגלקסיה נמצאת כ-4.5 מעלות ממזרח-צפון-מזרח לכוכב העמום θ במשאבה וכ-7.2 מעלות מצפון-מערב לכוכב α במשאבה. כ-1.2 מעלות מדרום לה נמצאת גלקסיית משאבה הננסית ומכיוון שהמרחק של שתיהן ממערכת השמש דומה, מרחק זוויתי זה שקול למרחק של כ-135,000 שנות אור ביניהן, כך שהן קרובות יחסית וייתכן שהן גם קשורות כבידתית זו לזו.

## היסטוריה
לגלקסיה בהירות נראית מדרגה 10 והיא התגלתה ב-24 במרץ 1835 על ידי האסטרונום ג'ון הרשל בזמן שערך תצפיות מכף התקווה הטובה והוא כלל אותה בקטלוג הערפיליות שפרסם בשנת 1847 תחת הציון **h 3221** ותיאר אותה כ"חלשה, גדולה מאוד ומאוד מאורכת". הוא כלל אותה גם בקטלוג הכללי של ערפיליות וצבירי כוכבים שפרסם בשנת 1864 תחת הציון **GC 2003** ובשנת 1888 ג'ון דרייר הכניס אותה לקטלוג הכללי החדש תחת הציון NGC 3109 כשהיא מתוארת כחלשה למדי, גדולה מאוד, מאורכת מאוד ומעט בהירה יותר במרכזה.

## מאפיינים
הגלקסיה נראית מאורכת מאוד ואורכה הזוויתי של הגלקסיה הוא כ-19 דקות קשת שממרחקה שקול לקוטר של כ-23,550 שנות אור, כרבע מקוטר שביל החלב. עובייה קטן בהרבה, כחמישית מאורכה בלבד וככל הנראה היא גלקסיית מוט ספירלית שמפנה את צידה אל קו הראייה אליה מכדור הארץ. מסתה מוערכת בכ- מסות שמש, כ-2% ממסת שביל החלב, אך מסת הכוכבים הנראים שבה היא רק כ- מסות שמש. הגלקסיה נמצאת בתוך ענן עצום של מימן נייטרלי שמסתו מוערכת בכ- מסות שמש (פי 6.5 ממסת כוכבי הגלקסיה) שמשתרע למרחק כפול מגודלה הנראה של הגלקסיה. שאר מסת הגלקסיה, למעלה מ-90%, מורכבת מחומר אפל שטיבו אינו ידוע. בהירותה הנראית הכוללת של הגלקסיה היא פי 135 מיליון מעוצמת ההארה של השמש והמתכתיות הממוצעת של כוכבי הגלקסיה נמוכה מאוד ועומדת על פחות מ-1.5% מזו של השמש, מה שמצביע על אוכלוסיית כוכבים זקנה יחסית לזו של שביל החלב. למרות שאוכלוסיית כוכבי הגלקסיה היא זקנה יחסית, בחלקה המרכזי של הגלקסיה ממשיכים להיווצר כוכבים חדשים ואוכלוסיית מרכז הגלקסיה מורכבת מכוכבים בגילאים שונים ובחלקה החיצוני של הגלקסיה נמצאים כוכבים זקנים בלבד.

## קישורים חיצוניים

* 

## הערות שוליים

קטגוריה:קבוצת הכוכבים נחש מים
קטגוריה:הקבוצה המקומית
קטגוריה:גלקסיות מוט ספירליות
קטגוריה:הקטלוג הכללי החדש
ז'וז'ה קרמצי

**ז'וז'ה קרמצי** (בהונגרית: ** Körmöczy Zsuzsa**; 25 באוגוסט 1924 – 16 בספטמבר 2006) הייתה טניסאית יהודייה-הונגרייה, בשיאה דורגה במקום שני בעולם (1958) והיא הייתה הטניסאית ההונגרייה המצליחה ביותר בכל הזמנים. הישג השיא שלה הוא זכייה בטורניר גראנד סלאם, באליפות צרפת (1958). 

## ביוגרפיה
ז'וז'אנה סקיי-קרמצי נולדה וגדלה בבודפשט, בת למשפחה יהודית. היא החלנ לשחק טניס כשהייתה בת תשע. בין השנים 1934-1942, למדה בבית הספר לבנות בבודפשט ארז'בט (בית הספר התיכון טלקי בלנקה של היום).

### קריירה
באליפות צרפת שנערכה בשנת 1956 הגיעה לשלב חצי הגמר שבו הפסידה לאנג'לה מורטימר מבריטניה ב-2 מערכות (6-0, 6-1).

באליפות צרפת שנערכה בשנת 1957 הגיעה לשלב רבע הגמר שבו הפסידה למנצחת הטורניר שירלי בלומר מבריטניה ב-2 מערכות (1–6, 1–6).
#### אלופת ה[[אליפות צרפת הפתוחה|רולאן גארוס]]
באליפות צרפת שנערכה בשנת 1958 זכתה בתואר לאחר שניצחה במשחק הגמר את האלופה היוצאת שירלי בלומר ב-3 מערכות (6–4, 1–6, 6–2). חודש לאחר מכן, היא הגיעה לשלב חצי הגמר באליפות וימבלדון שבו הפסידה לאנג'לה מורטימר מבריטניה ב-2 מערכות (6-0, 6-1). באותה שנה היא ניצחה ב-8 טורנירים בהם השתתפה, מתוך תשעה. הטורניר התשיעי הוא אליפות וימבלדון שבו היא הגיעה לשלב חצי הגמר.

באליפות צרפת שנערכה בשנת 1959 הפסידה קרמצי את התואר שלה לאחר שנוצחה במשחק הגמר על ידי כריסטין טרומן מבריטניה ב-2 מערכות (4–6, 5–7).

באליפות צרפת שנערכה בשנת 1961 הגיעה קרמצי לשלב חצי הגמר שבו הפסידה ב-3 מערכות למנצחת בטורניר אן היידון מבריטניה  (3–6, 6-1, 6-3).

## הנצחה
ב-2007 הונצחה קרמצי ביד לאיש הספורט היהודי שבמכון וינגייט.

## חיים אישיים
ב-1958 נישאה לד"ר שאנדור גרה. 

## משחקי גמר בגראנד סלאם
### יחידות (1 תואר, 1 גמר)

## קישורים חיצוניים

קטגוריה:יהודיות הונגריות
קטגוריה:טניסאיות הונגריות
קטגוריה:טניסאיות יהודיות
קטגוריה:טניסאיות זוכות אליפות צרפת הפתוחה
קטגוריה:חברי היכל התהילה של הספורטאים היהודים: הונגרים
קטגוריה:ניצולות השואה: הונגריה
קטגוריה:בודפשט: אישים
קטגוריה:יהדות בודפשט
קטגוריה:ספורטאיות יהודיות הונגריות
קטגוריה:הונגריות שנולדו ב-1924
קטגוריה:הונגרים שנולדו ב-1924
קטגוריה:הונגריות שנפטרו ב-2006
קטגוריה:הונגרים שנפטרו ב-2006
TerraVino

שמאל|ממוזער|250px|לוגו של התחרות
**Terravino** היא תחרות יין בינלאומית הנערכת בישראל מדי שנה. התחרות מתקיימת בפיקוח הארגון הבינלאומי של הגפן והיין (OIV) ובהשתתפות שופטים מומחי יין מכל העולם. את התחרות מארגנת חברת איש הענבים ומנהלה המקצועי חיים גן. התחרות נחשבת לאירוע היין הבינלאומי החשוב בישראל ומאפשרת חשיפה שיווקית ותדמיתית ליין הישראלי ברחבי העולם. כן נותנת התחרות במה ליקבים קטנים אשר אין באפשרותם להשקיע משאבים בשיווק.

## היסטוריה
התחרות הראשונה נפתחה ב-8 ביוני 2006 במרכז הירידים בתל אביב. בתחרות זו השתתפו 402 יינות ויקבים מ-17 מדינות, ביניהן צרפת, איטליה, ספרד וצ'ילה - יצרניות היין החשובות בעולם. מישראל השתתפו בתחרות זו 60 יקבים. מאז מתקיימת התחרות מדי שנה ברציפות, במיקומים שונים ברחבי ישראל. בשנת 2010 התקיימה התחרות במלון דניאל על שפת ים המלח במטרה להשפיע על חברי תעשיית היין העולמית להצביע בעד ים המלח בתחרות הבינלאומית לבחירת שבעת פלאי עולם הטבע. בשנת 2017 השתתפו בתחרות 628 יינות מ-30 מדינות שונות. צוות השופטים מנה כ-40 טועמי יין מומחים מה.

## מבנה התחרות
היינות המתחרים מחולקים לקטגוריות על פי:
*טווח המחירים: מיינות שעלותם בטווח 7–11$, ועד יינות שעלותם גבוהה מ-120$.
*גודל היקב: יקבי בוטיק עד 10,000 בקבוקים, יקבי בוטיק עד 100,000 בקבוקים, יקבים מסחריים.
*מדינת הייצור.
*משקאות חריפים.
השיפוט מתבצע על ידי טעימות עיוורות של היינות, כלומר טועמי היין מעניקים את הציונים מבלי לדעת מאיזה יין טעמו.
הפרסים הניתנים ליינות הם מדליית כסף, זהב וזהב כפול.

## קישורים חיצוניים

* אתר התחרות

## הערות שוליים

קטגוריה:ארץ ישראל: יין
קטגוריה:תחרויות בישראל
What More Can I Give

"**What More Can I Give**" (בספרדית: "**Todo Para Ti**"; בעברית: "**מה עוד אני יכול לתת**") הוא שיר שנכתב על ידי מייקל ג'קסון ורובן בליידס, בעקבות אירועי ה-11 בספטמבר 2001. ההשראה הנוספת לכתיבת השיר הייתה פגישה של מייקל ג'קסון עם נלסון מנדלה בשלהי שנות ה-90.

השיר יצא כסינגל רשמי שלא מתוך אלבום, ב-23 באוקטובר 2003, תחת חסותן של חברות התקליטים אפיק רקורדס, וסוני מיוזיק אנטרטיינמנט. השיר יצא באופן דיגיטלי בלבד באותו התאריך בו יצא כסינגל. את השיר תימחרו בכ-2 דולרים, וכל ההכנסות ממנו הלכו למען עמותות, קרנות וכדומה.

## רקע וכתיבה
במקור, שם השיר היה צריך להיות "Heal LA", בעקבות המהומות בשנת 1992, אשר היו מהומות חסרות תקדים, על רקע גזעי, שהחלו ב-29 באפריל 1992 ונמשכו שישה ימים, בלוס אנג'לס, קליפורניה שבארצות הברית.

הרקע למהומות היה מעצרו והכאתו של רודני קינג, אדם ממוצא אפרו אמריקאי, על ידי ארבעה שוטרים לבנים ממשטרת לוס אנג'לס, וזיכויים במשפט אליו הועמדו. לסיום, יצא השיר בשם, "What More Can I Give", ומשנת 1999, ועד היום מבצעים אמנים רבים מכל העולם גרסאות נוספות לשיר.

את השיר לא ביצע ג'קסון בעצמו כאשר יצא, אך במרוצת השנים בוצע השיר על ידי עשרות אמנים שונים בגרסה בשתי שפות; אנגלית וספרדית, ולבסוף בוצע גם על ידי ג'קסון בעצמו בשנת 2001.

## וידאו קליפ
הווידאו קליפ המלא שיצא לשיר מציג בתוכו כמחצית מתוך האמנים אשר ביצעו את השיר. ביניהם ניתן למנות את שאקירה, מריה קארי, אן סינק, מייקל ג'קסון, גלוריה אסטפן, טליה, סלין דיון, ג'סטין טימברלייק וכדומה.

הקליפ צולם באולפן הקלטות, ובו ניתן לראות את האמנים שרים את השיר בתור שלהם, בתוך אולפן ההקלטות.

## הקלטה
[ממוזער|220x220px|[מייקל ג'קסון]]
[ממוזער|220x220px|[שאקירה]]
[ממוזער|220x220px|[גלוריה אסטפן]]

### The All Stars

## קישורים חיצוניים

## הערות שוליים

קטגוריה:שירי 2001
קטגוריה:שירי מייקל ג'קסון
קטגוריה:שירים באנגלית
קטגוריה:שירים בספרדית
קטגוריה:שירים מרובי אמנים
קטגוריה:בלדות משנות ה-2000
קטגוריה:בלדות R&B עכשוויות
צלמונה

ממוזער|מפה של נדודי בני ישראל 1641
**צלמונה** הוא אתר מקראי, אחד מתחנות בני ישראל בעת מסעם במדבר לאחר יציאת מצרים עד שנכנסו לארץ ישראל.

בני ישראל הגיעו לצלמונה לאחר שהיו בהור ההר שם מת אהרן, ומצלמונה נסעו לפונון.

## נחש הנחושת
לדעת תרגום יונתן בן עוזיאל, צלמונה הוא המקום בו קצרה נפש העם בדרך, ובו התלוננו על הלחם והמים שנחסרו מהם כפי המתואר בחומש במדברמיד לאחר שיצאו מהור ההר: .

בתחנה שלאחר מכן ב'פונון' נענשו מחמת כן על ידי נחשים, ושם נעשה נחש הנחושת.

בפירוש המלבי"ם ביאר על פי חז"ל, שאחר מיתת אהרן בהר ההר, הסתלקו מהם ענני הכבוד שהיו מיישרים לפניהם הדרך, ולכן הדרך לצלמונה נעשתה קשה ומייגעת (צל-מוות), ולכך מיד כאשר עזבו את 'הור ההר' ששם מת אהרן - 'קצרה נפש העם בדרך', והתלוננו.

## שם המקום
במדרש נאמר ששמו של המקום 'צלמונה' הוא על שם שהיה אותו מקום 'צל-מוות'.

## הערות שוליים

קטגוריה:יישובי המקרא
קטגוריה:נדודי בני ישראל במדבר: אתרים
דין אנדרוז

**דין אנדרוז** (באנגלית: **Dean Andrews**; נולד ב-6 באוגוסט 1963) הוא שחקן אנגלי.
אנדרוז ידוע בעיקר מהופעתו בתפקיד סמל בילוש ריי קרלינג בסדרת הדרמה של ה-BBC "חיים על מאדים". הוא המשיך לגלם את אותה דמות בסדרת ההמשך "אפר לאפר" משנת 2008 עד 2010.

## ביוגרפיה
אנדרוז נולד ברות'רהם ולמד בבית הספר "Sitwell Junior School" ואחר כך ב-"Oakwood Comprehensive School". הוא למד בבית הספר יחד עם מנחה התוכנית "טופ גיר" ג'יימס מיי. הוריו היו בעלי פאב והוא גר בפאבים "Masons Arms" ו-"Green Dragon" בקימברוורת'. אנדרוז היה חבר באגודת חובבי האופרה פניקס והופיע בהפקות אחדות עם הלהקה. הוא התחיל לעבוד ב"קירבי סנטרל" סוכנות מכוניות של ווקסהול מוטורס בוולגייט, ואחר כך הופיע כזמר באתרי נופש כגון סקגנס בלינקולנשייר, ובספינות תענוגות במשך יותר מעשרים שנה. תחילת הקריירה שלו כשחקן הייתה כשנבחן לסרט הקולנוע משנת 2001 "סיפורים מהמסילה" שעלילתו מתרחשת בשפילד.

אנדרוז גילם את בארי שיל בסדרת הטלוויזיה "Buried" שזכתה בפרס באפט"א לסדרת הדרמה הטובה ביותר בשנת 2004. ב-2005 שיחק אנדרוז בתפקיד סטיבן מיינרד בדרמה של רשת ITV "מחשבות רצחניות". ב-2007 הופיע בסדרות הדרמה "True Dare Kiss" ו-"The Street" בהפקת ה-BBC. ב-2006 החל לשחק בדרמה נוספת של ה-BBC "חיים על מאדים" בתפקיד סמל הבילוש ריי קרלינג.ב-2008 חזר לגלם את הדמות של ריי בסדרת הספין אוף "אפר לאפר". עוד שיחק אנדרוז בתפקיד קטן בדמות ניל בסדרה "לא מלאכיות" של ערוץ 4. ב-2010 הופיע בפרק בעונה החמישית של הסדרה "דרך ווטרלו". בסדרה "Marchlands" של ITV שיחק אנדרוז באחד התפקידים הראשיים.

ב-2011 הופיע אנדרוז בסרט הטלוויזיה "יונייטד" המגולל את סיפורה של קבוצת תינוקות באזבי של מנצ'סטר יונייטד, ואת אירועי האסון האווירי במינכן משנת 1958. בספטמבר 2011 הופיע בדרמה "The Body Farm" של ה-BBC בתפקיד פיטר קולינס. בנובמבר 2012 השתתף אנדרוז בסדרת הדרמה "הטנגו האחרון בהליפקס" בתפקיד רוברט "רובי" גרינווד, והמשיך לגלם את הדמות בעונות הבאות של הסדרה עד 2016. הוא גילם את הדמות הראשית בסדרה בת חמישה חלקים "The Case" של ערוץ BBC One העוסקת באדם שהואשם ברצח חברתו החולה אנושות. אנדרוז היה הקריין בפרסומות לטלוויזיה עבור חברת Currys. אנדרוז החליף את סטיבן גראהם בתפקיד פיט לואיס בסדרה "להיות איילין". גראהם גילם את הדמות בסרט הטלוויזיה "לפלנד" ואנדרוז שיחק בסדרת ההמשך "להיות איילין" ששודרה החל מפברואר 2013.

ב-2015 שיחק אנדרוז בתפקיד טום אשר בפרק "The Ballad of Midsomer County" בסדרה "רציחות במידסומר".

ב-2016 שיחק אנדרוז בתפקיד אורח בפרק "The Star of Jacob" בסדרה "האב בראון" בדמות הומלס שמתגלה כזמר מוכשר. ב-2017 הופיע בתפקיד סטיב (קינצ'י) קינצ'ין בסדרה The Moorside של ערוץ BBC two.

### חיים אישיים
לאנדרוז יש שתי בנות שנולדו ב-1985 וב-1991. בת זוגו היא הלן בוון-גרין. הוא אוהד של קבוצת הכדורגל רות'רהם יונייטד.

## פילמוגרפיה

## קישורים חיצוניים
* 

* March 31 2007 article in the ''Sheffield Star''
* March 5 2007 article

## הערות שוליים

קטגוריה:שחקני קולנוע וטלוויזיה אנגלים
קטגוריה:אנגלים שנולדו ב-1963
מחוץ לבועה

**מחוץ לבועה** היא תוכנית טלוויזיה המשודרת בערוץ עשר ועוסקת בנושאי הפריפריה במדינת ישראל.

"מחוץ לבועה" היא תוכנית טלוויזיה יומית המשודרת בשעות הצהריים החל משנת 2016. התוכנית החליפה את התוכנית "זמן מיסטיקה", ששודרה אף היא במסגרת של רצועה יומית. "מחוץ לבועה" היא תוכנית אולפן המצולמת באולפני "טופ ליין" בקריית שמונה. מגישתה הראשונה של התוכנית הייתה אמירה בוזגלו. החל מ-2017 היא מוגשת על ידי אושרה פרידמן, שעלתה לישראל מאתיופיה בילדותה, ומתגוררת בקריית מוצקין.

בתוכנית מתארח פאנל אורחים הדן בנושאים שונים הקשורים לפריפריה הגאוגרפית של ישראל (הגליל והנגב) בתחומים כגון תעסוקה, בריאות, רווחה ותרבות. בין האורחים, ראשי רשויות, אנשי אקדמיה, פעילים חברתיים ועוד.

## קישורים חיצוניים

* 
* 

## הערות שוליים

קטגוריה:תוכניות טלוויזיה ישראליות
קטגוריה:תוכניות טלוויזיה ישראליות שעלו לשידור בשנת 2016
קטגוריה:ערוץ עשר: תוכניות וסדרות
חואן מיגל אצ'באריה

**חואן מיגל אצ'באריה** (בספרדית: **Juan Miguel Echevarría**; נולד ב-11 באוגוסט 1998) הוא אתלט קובני, סגן האלוף האולימפי (טוקיו 2020), זוכה מדליית ארד באליפות העולם (דוחה 2019) ואלוף העולם באולם (ברמינגהאם 2018) בקפיצה לרוחק.

## ביוגרפיה
אצ'באריה נולד בקמגואיי שבקובה. הוא החל להתאמן באתלטיקה בתקופת לימודיו בבית הספר היסודי.

במאי 2015, קפץ לראשונה למרחק של מעל 8 מטרים כשקבע תוצאה של 8.05 מטר. באותו החודש זכה באליפות קובה בקפיצה לרוחק בתוצאה של 7.96 מטר. ביולי 2015 סיים רביעי באליפות העולם באתלטיקה עד גיל 18 בתוצאה של 7.69 מטר. בהמשך החודש זכה במדליית זהב במשחקים הפן-אמריקאיים עד גיל 20 בתוצאה של 7.76 מטר. ב-2016 נפצע והושבת מהכנותיו להתמודדות על מקום במשלחת הקובנית לאולימפיאדת ריו דה ז'ניירו.

ביולי 2017 קבע שיא אישי של 8.28 מטר בתחרות במדריד. באוגוסט אותה שנה השתתף באליפות העולם באתלטיקה שנערכה בלונדון, אך לא העפיל משלב המוקדמות לאחר שקבע תוצאה של 7.86 מטר.

במרץ 2018 זכה במדליית זהב באליפות העולם באתלטיקה באולם בתוצאה של 8.46 מטר. ביוני 2018 זכה בתחרות ליגת היהלום שנערכה בסטוקהולם בתוצאה של 8.83 מטר, עם רוח גבית מעל המותר של 2.1+ מטר לשנייה. שלושה ימים אחר כך קבע שיא אישי של 8.66 מטר במהלך תחרות באוסטרבה, בהמשך החודש שיפר את שיאו ל-8.68 מטר במהלך תחרות בבד לאנגנזאלצה שבגרמניה, תוצאה המדרגת אותו עשירי בכל הזמנים.

במרץ 2019 קפץ למרחק של 8.92 מטר, עם רוח גבית מעל המותר של 3.3+ מטר לשנייה.

באליפות העולם ב-2019 זכה במדליית ארד בתוצאה של 8.34 מטר. באולימפיאדת טוקיו זכה במדליית כסף בתוצאה של 8.41 מטר, זהה לזו של המנצח מילטיאדיס טנטוגלו, אך הפסיד בשובר השוויון עקב מקבץ פחות טוב.

## קישורים חיצוניים

* Who Is Long Jump Sensation Juan Miguel Echevarria?, 13 ביוני 2018

קטגוריה:קופצים לרוחק
קטגוריה:אתלטים קובנים
קטגוריה:אלופי עולם באתלטיקה
קטגוריה:זוכי מדליית כסף אולימפית
קטגוריה:קופצים לרוחק באולימפיאדת טוקיו (2020)
קטגוריה:קובנים שנולדו ב-1998
איוואן האיום הורג את בנו

**איוואן האיום הורג את בנו** (ברוסית: **Иван Грозный убивает своего сына**) הוא כינויו של ציור מאת איליה רפין מאמצע המאה ה-19, הנושא את השם "איוואן האיום ובנו ב-16 בנובמבר 1581" (ברוסית: «Иван Грозный и сын его Иван 16 ноября 1581 года»).

מזיכרונותיו של איליה רפין הוא סיפר כי ההשראה לתמונה באה ממקרה ההתנקשות בחייו של אלכסנדר השני, קיסר רוסיה, במרץ 1881. רפין התחיל לצייר את התמונה בשנת 1883 אחרי שחזר מסיור באירופה וסיים בשנת 1885. הצייר גרגורי מיאסויידוב היה מודל לדמות של הצאר.

התמונה ספגה ביקורת רבה כאשר הוצגה לראשונה בציבור ואלכסנדר השלישי, קיסר רוסיה אף אסר על הצגתה, אך מאוחר יותר הוצגה לציבור. התמונה הושחתה פעמיים, ב-1913 על ידי צייר מתוסכל ושוחזרה על ידי איליה רפין עצמו שהיה חי באותה התקופה שבה הושחת הציור. ב-2013 פעילים של הכנסייה האורתודוקסית הרוסית דרשו ממשרד התרבות של רוסיה להוריד את התמונה מתצוגה, אך בקשתם נדחתה.

ב-25 במאי 2018 התמונה הושחתה שוב והוסרה מתצוגה לציבור עד להשלמת שחזור התמונה.

## קישורים חיצוניים

*התמונה באתר גלריית טרטיאקוב
## הערות שוליים

קטגוריה:ציורי שמן
קטגוריה:ציורים מהמאה ה-19
קטגוריה:גלריית טרטיאקוב: ציורים
קטגוריה:איוואן האיום בתרבות
פרס רייצ'ל קרסון

**פרס רייצ'ל קרסון **(בנורווגית: **Rachel Carson-prisen**) הוא פרס בינלאומי סביבתני, שנוסד בסטוונגר, שבנורווגיה, ב-1991, כדי להנציח את תרומתה לאיכות הסביבה של רייצ'ל קרסון ולהכיר באלו המאמצים את אותה רוח הפעולה. הפרס מוענק לאישה אשר עבודתה היא יוצאת דופן למען הסביבה, בנורווגיה או בזירה הבינלאומית.

הפרס קם באופן ספונטני במהלך מפגש בסטוונגר ב-1989 ביוזמתה של הפוליטיקאית הפמיניסטית בריט אס. הפרס, אשר מוענק אחת לשנתיים, כולל מרכיב כספי, וכן כל זוכה מקבלת את פסלון "הקורמורן" של האמנית אירמה ברון הודנה.

## זוכות
* 1991: סידסל מורק, פעילה וסופרת נורווגית
* 1993: ברגליוט בורנסן, וטרינרית נורווגית וטרינר
* 1995: אן גריג, פסיכיאטרית נורווגית
* 1997: בריט אס, פמיניסטית, פוליטיקאית ופרופסור בפסיכולוגיה חברתית נורווגית
* 1999: תיאו קולבורן, זואולוגית אמריקאית
* 2001: רנאט קונסט, השרה להגנת הצרכן, מזון וחקלאות בגרמניה
* 2003: אשילד דייל, חקלאית נורווגית
* 2005: מלין פלקנמרק, פרופסור להידרולוגיה שוודית
* 2007: שילה וואט-קלוטייה, פעילה בנושא שינוי אקלים אינואיט-קנדית
* 2009: מארי-מוניק רובין, עיתונאית צרפתייה
* 2011: מרילין מלמן, פעילה סביבתנית שוודית
* 2013: סאם פאנשווה, פעילה למען שימור ימי בריטית
* 2015: מוז'גן סבביאפהאני, סביבתית ומומחית לרעלים איראנית
* 2016: גבריאל הכט
* 2017: סילביה ארל
* 2019: גרטה טונברי

## קישורים חיצוניים

* 

## הערות שוליים

קטגוריה:סביבה
קטגוריה:נורווגיה: תרבות
קטגוריה:פרסים המוענקים לנשים
קטגוריה:סטוונגר
הינו 600

**הינו 600** (ביפנית: **日野・600**, באנגלית: **Hino 600**) היא סדרת משאיות בגודל בינוני (קבוצת דירוג 6), ומשאיות כבדות (קבוצת דירוג 7) מתוצרת יצרנית הרכב היפנית **[[הינו מוטורס]]** אשר מיוצרת משנת 2004 ועד היום. דגם חדש נבנה בשנת 2007 ויוצא לקנדה ולארצות הברית.

בסדרת "הינו 600" בין השנים 2004-2006 יוצרו גם משאיות קלות ובינוניות (קבוצות דירוג 4-5) ויצורם הופסק.

## דגמים
* "הינו 145" - משאית קלה, הייצור הופסק, קבוצת דירוג 4
* "הינו 165" - משאית בינונית, הייצור הופסק, קבוצת דירוג 4
* "הינו 185" - משאית בינונית, הייצור הופסק, קבוצת דירוג 5
* "הינו 238" - משאית בינונית, קבוצת דירוג 6
* "הינו 258" - משאית בינונית, קבוצת דירוג 6
* "הינו 268" - משאית בינונית, קבוצת דירוג 6
* "הינו 338" - משאית כבדה, קבוצת דירוג 7
* "הינו 358" - משאית כבדה, קבוצת דירוג 7

## תמונות

קובץ:Miller Lite Hino 338 T Verrastro pic10.jpg |  "הינו 600"  דגם "Hino 338"
קובץ:Miller Lite Hino 338 T Verrastro pic14.jpg |  "הינו 600"  דגם "Hino 338"
קובץ:Fox Ledge Water Company Hino pic20.JPG |  "הינו 600" 
קובץ:Hino 268 cab interior HTS switch.JPG |  "הינו 600"  דגם "Hino 268" - מבט לתא הנהג
קובץ:Hino 338 three-axle dumper.jpg |  "הינו 600"  דגם "Hino 338"
קובץ:Hino 258 (14555814238).jpg |  "הינו 600"  דגם "Hino 258"
קובץ:COSMO PS.jpg |  "הינו 600"


## ראו גם
* הינו מוטורס
* הינו סדרת TH
## לקריאה נוספת
* "הינו 600" - תמונות

## קישורים חיצוניים

* 
* 

## הערות שוליים

קטגוריה:משאיות
קטגוריה:דגמי מכוניות שהושקו ב-2004
600
קטגוריה:כלי רכב יפניים
נבחרת סרביה בכדורגל חופים

**הנבחרת הלאומית של סרביה בכדורגל חופים** מייצגת את סרביה בתחרויות כדורגל חופים בינלאומיות ונמצאת בפיקוחה של התאחדות הכדורגל הסרבית.

## הסגל הנוכחי
*סגל נכון לאליפות אירופה בכדורגל חופים 2017*

מאמן:  דיאן קנזביץ'

## שיא תחרותי
### מוקדמות גביע העולם בכדורגל חופים (אופ"א)

## קישורים חיצוניים
* דף הנבחרת באתר הרשמי של כדורגל החופים
* דף הנבחרת באתר הרשמי של כדורגל החופים 

סרביה
כדורגל חופים
קטגוריה:סרביה: כדורגל
צבי יעקב צימלס

הרב ד"ר **יעקב צבי (הירש) צימלס** (20 בדצמבר 1900 – 9 בנובמבר 1974) היה היסטוריון, וכיהן כמנהל בבית הספר ללימודי יהדות של לונדון.

## חייו
נולד ביבוריב שבמערב אוקראינה (אז בתחום האימפריה האוסטרו-הונגרית). ב-1926 קיבל תואר דוקטור מאוניברסיטת וינה, ושנה לאחר מכן הוסמך לרבנות. ב-1939 נמלט ללונדון טרם סיפוח אוסטריה לשלטון הנאצי.

בשנים 1940–1942 הוחזק באוסטריה במחנה עקורים תחת שלטון בריטי. לאחר שחרורו התיישב בלונדון והתמנה כמרצה לתנ"ך, תלמוד והיסטוריה יהודית בבית הספר ללימודי יהדות בלונדון. בשנת 1964 התמנה למנהל המוסד, וכיהן בתפקיד עד שנת 1969.

כתב מאמרים וספרים, ובעיקר כתב על ההיסטוריה והתרבות של יהדות אשכנז. נפטר בלונדון.

ספריו:
* Magicians, Theologians, and Doctors: Studies in Folk Medicine and Folklore as Reflected in the Rabbinical Responsa
* The Echo of the Nazi Holocaust in Rabbinic Literature
* Ashkenazim and Sephardim: Their Relations, Differences, and Problems As Reflected in the Rabbinical Responsa 

## קישורים חיצוניים
* 

## הערות שוליים

קטגוריה:רבנים אוקראינים
קטגוריה:רבנים בריטים
קטגוריה:רבנים אוסטרים
קטגוריה:בריטים שנולדו ב-1900
קטגוריה:בריטים שנפטרו ב-1974
מומנטום למשתחררים

**מומנטום למשתחררים** היא עמותה ללא כוונת רווח (מלכ"ר) המסייעת למשתחררים משירות בצה"ל בהכנה לחיי האזרחות.

מומנטום למשתחררים הוקמה בשנת 2008 על ידי אבא ופמלה קליימן, זוג אנשי עסקים ופילנתרופים ישראליים, על מנת לסייע לחיילים לקראת שחרורם מצה"ל, ולצעירים לאחר השחרור בצומת של המעבר לאזרחות. מומנטום למשתחררים פועלת באמצעות מערך סדנאות הכנה לקראת השחרור מצה"ל, סדנאות להכוונת קריירה למשוחררים מעל שנה, ייעוץ ומנטורינג. כמו כן העמותה מספקת מידע והכוונה למשוחררים בנושאי תעסוקה, לימודים גבוהים, זכויות משוחררים והתנהלות כלכלית, באמצעות אגף המדיה. בנוסף, מומנטום למשתחררים פועלת לקדם את חזונה ולהעלותו על סדר היום במגזר הפרטי, העסקי והציבורי.

## הפעילות
מומנטום למשתחררים מפעילה מערך סדנאות למשתחררים טרם השחרור ולאחר היציאה לאזרחות. טרם השחרור הצבאי מפעילה מומנטום למשתחררים, באישור ובשיתוף עם צה"ל, סדנאות ההכנה לאזרחות לחיילים בתוך הבסיסים. בסדנאות מומנטום משתתפים למעלה מ-10,000 משוחררים בשנה. רציונל הפעילות של מומנטום מתבסס על 3 נדבכים מרכזיים אשר פותחו על ידי גורמי מקצוע:

הכנה מנטלית למעבר – הכנה מנטלית להתמודדות עם המעבר מהשירות הצבאי לחיי האזרחות. התאמת כישורים שנרכשו בצבא ותרגומם לחיי האזרחות, הקניית נקודת מבט אפקטיבית על חוויית השירות באמצעות כלי פסיכולוגיה חיובית.

חיזוק כישורים ומתן כלים – הקניית כלים ושיפור מיומנויות להתמודדות עם אתגרים בחיים, כלים עבור תכנון העתיד וקבלת החלטות, ייעוץ תעסוקתי ראשוני, כתיבת קורות חיים והכנה לראיון עבודה.

העברת ידע – הקניית ידע בתחומים הרלוונטיים לחייל המשתחרר. זכויות החייל המשתחרר, בירוקרטיה במדינת ישראל, התנהלות כלכלית, לימודים גבוהים ומידע על מלגות.

בנוסף, מומנטום למשתחררים פיתחה את סדנת 'מומנטום לדרך', המיועדת למשוחררים בטווח של חצי שנה עד שנתיים ממועד השחרור, של סדרת מפגשים לייעוץ והכוונה ממוקדים בתחומי קריירה, לימודים וקבלת החלטות. כחלק משיתופי פעולה הסדנה נערכת אף בתוך מרכזי צעירים במועצות ובערים ברחבי הארץ.

## קישורים חיצוניים
*

*
* 
* 

## הערות שוליים

קטגוריה:ישראל: עמותות
קטגוריה:ישראל: ארגונים העוסקים בצה"ל
משה לוסטיג

**משה לוּסְטיג** (1922 – 19 בספטמבר 1958) היה מלחין, פסנתרן, נגן קרן יער, מנצח ומעבד מוזיקלי ישראלי.

## קורות חיים
נולד בעיר ליגניץ שבגרמניה (כיום לגניצה, בפולין). כבר בהיותו ילד הראה כישרון בנגינה בפסנתר ונשלח ללמוד פסנתר ותאוריה בקונסרבטוריון שטרן בברלין.

ב-1932, בהיותו בן עשר, עלה עם משפחתו לארץ ישראל. כאן המשיך ללמוד פסנתר אצל הפסנתרן אלכסנדר בוך, ניצוח אצל מיכאל טאובה וקומפוזיציה אצל פאול בן-חיים ואריך ולטר שטרנברג.

בגיל 17 החל ללמוד נגינה בקרן יער, וכעבור שנתיים הצטרף לתזמורת שירות השידור הארצישראלי בירושלים.

לוסטיג התפרסם כפסנתרן מוכשר, מנצח, מלחין ומעבד. הוא ליווה אמנים רבים, ניצח על המקהלה של שירות השידור הארץ-ישראלי והקים את האנסמבל לכלי נשיפה שלו.
ב-1947 נוסדה חמישיית כלי נשיפה שכללה את אורי טפליץ, אליהו טורנר, יונה אטלינגר, וולפנג לוי ומרדכי רכטמן. הפסנתרן של החמישייה היה משה לוסטיג, שעזר למרדכי לפתח את אמנות החמישייה.
בשנת 1958 זכה בפרס מילוא.

לוסטיג נפטר באופן פתאומי בספטמבר 1958 בביתו שברחוב הפלמ"ח 12 בגבעתיים, בגיל 35. נטמן בנוכחות קהל רב בבית הקברות קריית שאול.
הניח אישה, הנבלנית אביבה לוסטיג (בתה של הפסנתרנית עליזה שמוקלר-הס), ובן. אלמנתו נישאה לצ'לן עוזי ויזל.

ארכיונו שמור בספרייה הלאומית.

## מבחר מיצירותיו
*סונטה לחלילית ופסנתר בשני פרקים (1939) 
*סונטה לנבל (1941)
*כנרת - פנטסיה לתזמורת (1945)
*סונטה לצ'לו ולפסנתר (1945)
*סקרצו לכלי נשיפה ולכלי נקישה (1950)
*סונטה לפסנתר בפרק אחד (1953)
*תהילים לצ'לו ולנבל (1954).

## קישורים חיצוניים

* משה לוסטיג, באתר בית התפוצות
*  (נקרולוג, והספד מאת מנשה רבינא)
*  (נקרולוג)
* , 
* 
* 

## הערות שוליים

קטגוריה:מוזיקאים ישראלים
קטגוריה:מלחינים ישראלים
קטגוריה:מלחינים ישראלים במוזיקה הקלאסית
קטגוריה:מנצחים ישראלים
קטגוריה:מעבדים מוזיקליים ישראלים
קטגוריה:פסנתרנים ישראלים
קטגוריה:סגל קול ישראל
קטגוריה:זוכי פרס מילוא
קטגוריה:אישים הקבורים בבית הקברות קריית שאול
קטגוריה:ישראלים שנולדו ב-1922
קטגוריה:ישראלים שנפטרו ב-1958
אניה (אלה)

**אניה** (באירית: **Áine**) היא אלת אהבה ופריון, וכן עושר וריבונות אירית. היא מזוהה עם הקיץ ועם השמש,, ולעיתים היא מיוצגת על ידי סוסה אדומה. בתור אלת אהבה ופריון, היא נחשבת לאחראית על יבולים וחיות, ומקושרת לתחום החקלאות. על פי המיתולוגיה האירית, היא בתו של אן דגדה (An Dagda) ראש שבט ודמות עצמתית מגזע האלים (Tuatha Dé Danann), ואחותה של איילין (Aillen). משפחות איריות רבות טוענות שהן צאצאיות של אניה.

אניה מקושרת מאוד עם מחוז לימריק. גבעת נוקייני (*Cnoc Áine*) קרוי על שמה, והיה בעבר אתר פולחני לכבודה, בו התקיימו טקסי אש וברכות לאדמה, המתועדים לפחות עד לשנת 1879. היא מקושרת גם לאתרים נוספים כגון טובראנה (*Tobar Áine*) אשר במחוז טיירון; דונאני (*Dun Áine*), אר במחוז לאות', ליסאן (באירית: *Lios Áine*), במחוז דרי; ונוקייני שבמחוז דניגול.

## במיתולוגיה האירית
בסיפורים מוקדמים, מזוהה אניה עם מלך מנסטר המיתולוגי למחצה, אייליל אולום, אשר על פי הסיפור אנס אותה, תקיפה שהסתיימה כשאניה נשכה את אוזנו מראשו, ומכאן השם אולום "חד-אוזן". על פי החוק האירי העתיק, רק אדם "ללא פגם" יכול לשלוט; ובכך אניה מנעה ממנו את היכולת להיות מלך. בתור התגלמות הריבונות, היא יכולה להעניק ולקחת מאדם את זכות השלטון. צאצאיו של אולום, בני היוגנכטה (שושלת מנסטר של דרום האי אירלנד), מייחסים לעצמם את אניה כאם קדמונית.

בסיפורים אחרים, אניה היא אשתו של ג'רלד פיצג'רלד, דוכס דזמונד השלישי. גם בסיפור זה אין הנישואים בהסכמה, אלא פיצג'רלד אונס את אניה (כפי הנראה מבוסס על סיפורו של אייליל אולום), והיא מתנקמת על ידי הפיכתו לאווז, או הריגתו, או שניהם. כך גם בני משפחת פיצג'רלד טוענים ליחס משפחתי לאניה; למרות המוצא הנורמני של השבט, בני פיצג'רלד נהיו ידועים כמי ש"יותר אירים מאשר האירים עצמם".

בגרסאות אחרות של המיתוס, אניה היא אשתו או בתו של אל הים, מננן מק ליר. סעודת ליל אמצע הקיץ נערכה לכבודה. במחוז לימריק, היא ידועה מזמנים פחות עתיקים כמלכת הפיות.

## לקריאה נוספת

* Byrne, Francis John, *Irish Kings and High-Kings*. Four Courts Press. 2nd revised edition, 2001.
* Ellis, Peter Berresford, *Dictionary of Celtic Mythology*(Oxford Paperback Reference), Oxford University Press, (1994): 

ISBN10-19-508961-8
* MacKillop, James. *Dictionary of Celtic Mythology*. Oxford: Oxford University Press, 1998. .

ISBN10-19-280120-1
* O hOgain, Daithi "Myth, Legend and Romance: An Encyclopedia of the Irish Folk Tradition" Prentice Hall Press, (1991) :  (the only dictionary/encyclopedia with source references for every entry)

ISBN10-13-275959-4
* Wood, Juliette, *The Celts: Life, Myth, and Art*, Thorsons Publishers (2002): 

ISBN10-00-764059-5


## קישורים חיצוניים

* תמונות של Cnoc Áine

## הערות שוליים

קטגוריה:אלות בעלי חיים
קטגוריה:אלות פריון
קטגוריה:אלות אהבה
קטגוריה:אלות שמש
קטגוריה:אלות איריות
קטגוריה:פולקלור אירי
יחסי אלבניה–ברזיל

**יחסי אלבניה–ברזיל** הם היחסים הדיפלומטיים הרשמיים שבין **[[אלבניה|רפובליקת אלבניה]]** לבין **[[ברזיל|הרפובליקה הפדרלית של ברזיל]]**.

## היסטוריה
היחסים הדיפלומטיים הרשמיים בין המדינות כוננו בשנת 1961. באותה השנה, נחתם בין המדינות הסכם בדבר הסחר והתשלומים. בשנת 1985, שגריר ברזיל באיטליה, מונה לשגריר הרשמי באלבניה. בספטמבר 2008, במהלך טקס חנוכת המשחקים האולימפיים בבייג'ינג, ראש ממשלת אלבניה, סאלי ברישה, פגש את נשיא ברזיל, לואיז אינסיו דה סילבה. שנה לאחר מכן, ברזיל פתחה את שגרירותה בטירנה על מנת לחזק את הקשרים בין המדינות ולקדם את היחסים הכלכליים שביניהם.

באוקטובר 2011, שר החוץ וסגן ראש ממשלת אלבניה ביקרו בברזיל ופגשו את סגן נשיא ברזיל. במהלך פגישה זו, נחתמו מספר הסכמים בילטרליים לרבות שיתופי פעולה כלכליים, דרישות הוויזה ושיתוף פעולה חינוכי.

## יחסים כלכליים

* בשנת 2016, שווי הסחורה שיוצאה מאלבניה לברזיל הגיעה לסך 912 אלף דולר אמריקאי והיא כללה סגסוגת ברזל, כובעים, חליפות גברים, בושם צמחים, שיש, טרוורטין וגבס, תבלינים, שסתומים ועוד. באותה השנה, שווי הסחורה שיוצאה מברזיל לאלבניה הגיעה לסך 54.7 מיליון דולר אמריקאי והיא כללה עוף, בשר חזיר, בשר קפוא, קפה, סוכר, שנאים, נייר מצופה, גרניט, שיש טרווטין וגבס ועוד.
* בשנת 2015, שווי הסחורה שיוצאה מאלבניה לברזיל הגיעה לסך 713 אלף דולר אמריקאי והיא כללה גרוטאות אלומיניום, חלקי מנוע חשמליים, מכונות חשמל, בושם צמחים, נעלי עור, חולצות ועוד. באותה השנה, שווי הסחורה שיוצאה מברזיל לאלבניה הגיעה לסך 33.7 מיליון דולר אמריקאי והיא כללה סוכר, בשר חזיר, משאבות אוויר, נייר מצופה, עוף, בשר קפוא ועוד.

## ייצוג

* ברזיל מיוצגת באלבניה על ידי שגרירות שהיא מחזיקה בטירנה, בירת המדינה.
* אלבניה מיוצגת בברזיל על ידי שגרירות שהיא מחזיקה בברזיליה, בירת המדינה.

## קישורים חיצוניים

* יחסי אלבניה-ברזיל, באתר משרד החוץ הברזילאי

## הערות שוליים

קטגוריה:ערכים ללא קטגוריות פיזיות - יחסי חוץ
גבינה עכואית

**גבינה עכואית** (בערבית: **جبنة عكاوي**) היא גבינה לבנה מלוחה ממשפחת הגבינות החצי-קשות טריות (מלוחות) שמקורה בעיר עכו.

## אטימולוגיה
הגבינה מכונה עכואית על שם העיר עכו, שבה היא נוצרה.

## ייצור ואחסון

הגבינה העכואית עשויה בדרך כלל מחלב פרה מפוסטר, אבל ניתן להכין אותה גם מחלב עיזים או כבשים. גבינה זו מופקת ברוב המקרים באזור המזרח התיכון, בעיקר בישראל, הרשות הפלסטינית, לבנון, ירדן, סוריה וקפריסין. באזורים אלו, אנשים נוהגים בדרך כלל לאכול את הגבינה באמצעות פיתה במהלך ארוחת צהריים או ארוחת ערב. הגבינה נארזת בעבודת יד לתוך מסננת מרובעת ואת הגֶבֶּן משרים במי מלח במשך יומיים.

## מרקם וטעם
צבע הגבינה הוא לבן ויש לה מרקם חלק וטעמה מלוח. היא משמשת בדרך כלל כגבינת שולחן שנאכלת בפני עצמה או מלווה בפירות או ירקות.

ניתן לדמות את המרקם של הגבינה למוצרלה או לפטה, מאחר שהיא לא נמסה בקלות. ניתן לאחסן אותה עד שנה. המרקם והטעם הם תוצאה של התרביות הספציפיות שמי הגבינה הושרו בהם. אלו נשמרים יחד לתקופה ממושכת יותר מאשר סוגי גבינה פשוטים יותר, כגון גבינה סורית.

## היסטוריה
אספקת הגבינה לא הייתה פשוטה בעבר במזרח התיכון. במהלך מלחמת האזרחים בלבנון, בעלי חיים נטבחו והמדינה הייתה צריכה לייבא מוצרי חלב בכלל וגבינה עכואית בפרט ממזרח אירופה. בלוס אנג'לס, אנשים נהגו לחבוץ תחליף גבינה עכואית על ידי השריית גבינת פטה במספר סוגים של מים כדי להמליח אותה.

## קישורים חיצוניים

## הערות שוליים

קטגוריה:המטבח הערבי: מאכלי חלב
קטגוריה:המטבח הישראלי
קטגוריה:המטבח הלבנוני
קטגוריה:המטבח הפלסטיני
קטגוריה:המטבח הסורי
עכואית
יום הזקנה הבין-לאומי

**יום הזקנה הבין-לאומי** או **יום הקשיש הבינלאומי** (באנגלית: **The International Day of Older Person**; מילולית: היום הבינלאומי של הקשישים) הוא מועד שנקבע על ידי ארגון האומות המאוחדות, וארגון הבריאות העולמי, המצוין מדי שנה ב-1 באוקטובר.

ב-14 בדצמבר 1990 הצביעה העצרת הכללית של האומות המאוחדות, לציין את ה-1 באוקטובר כ"יום הזקנה הבינלאומי" בהחלטה 45/106. היום צוין לראשונה ב-1 באוקטובר 1991.

מטרת המועד הוא להעלאת המודעות הציבורית בנושאים המשפיעים על קשישים, כגון הזדקנות לבין התעללות בקשישים. וכן מטרם המועד היא להביע הערכה לתרומתם של אנשים מבוגרים לחברה.

מועד זה דומה במהותו ל"יום הסבים והסבתות הלאומי" בארצות הברית ובקנדה, כמו גם פסטיבל התשע הכפול בסין יום הכבוד לזקנים ביפן.

## קישורים חיצוניים
* 

* דף רשמי באתר ארגון האומות המאוחדות
* דף רשמי באתר ארגון הבריאות העולמי
* יום הקשיש הבינלאומי, בפורטל עובדי ההוראה

## הערות שוליים

קטגוריה:אירועים בחודש אוקטובר
קטגוריה:זקנה
קטגוריה:מועדי האומות המאוחדות
קטגוריה:ימי מודעות
בנק הספנות

**בנק הספנות** היה בנק בישראל שנוסד בשנת 1962, וחדל מלשמש כבנק בשנת 2003, לאחר שנרכש בידי בנק הפועלים.
120px|ממוזער|שמאל|סמליל הבנק בשנות ה-70

## היסטוריה
הבנק הוקם בשנת 1962 על ידי מדינת ישראל כדי לסייע במימון ענף הספנות בישראל. אך במהרה החל לעסוק במתן אשראי לענפי משק נוספים.

בשנת 1979 הופרט הבנק כאשר נמכר לאיש העסקים שאול אייזנברג. בשנת 1981 רכש בנק הספנות את ה"בנק למשכנתאות יעסור" (בשנת 1987 נמכר בנק יעסור ליצחק תשובה). בשנות ה-80 של המאה ה-20 מכר אייזנברג בהדרגה את רוב מניותיו בבנק לאיש העסקים דוד בלאס. בלאס פשט את הרגל ועקב חוב לתק"ם (התנועה הקיבוצית המאוחדת) עברו אליה 48% ממניות הבנק שנמכרו לאיש העסקים גד זאבי בשנת 1988.

בשנת 1992, מכר זאבי את השליטה בבנק למשקיע האמריקאי מייקל שטיינהארט, שבשנת 1997 הצטרף לגרעין השליטה בבנק הפועלים, באמצעות שותפותו בקבוצת אריסון. עקב כך דרש בנק ישראל שימכור את השליטה בבנק הספנות. לבסוף רכש בנק הפועלים את הבעלות המלאה בבנק. הוא חדל להתקיים כגוף עצמאי ומוזג לתוך בנק הפועלים.

## שירותי הבנק
לבנק הספנות היו כמה מאות לקוחות, בעיקר לקוחות פרטיים הנמנים עם העשירון העליון, וכן חברות גדולות. הבנק התמחה בפעילות בשוקי ההון ומטבע חוץ, ופעל מסניף אחד שהיה ממוקם ברחוב אחד העם מול הבניין הישן של הבורסה לניירות ערך בתל אביב. לבנק הספנות היו מספר חברות בת שעסקו בניהול קרנות נאמנות, בחיתום ובהשקעות.

## בניין בנק הספנות
בניין הבנק נמצא ברחוב אחד העם 35 בתל אביב, מול הבניין הישן של הבורסה לניירות ערך. הבניין נבנה לראשונה ב-1924 כ"בית קצמן" בתכנונו של האדריכל יוסף מינור. ב-1993 נהרס הבניין ונבנה מחדש תוך שמירה על חזית הבניין המסוגננת בקשתות וארבעת האריחים שבהם מעוטרות דמויות אישי ישראל: ישעיהו, ירמיהו, אליהו ודוד.

## קישורים חיצוניים
* 
* 

## הערות שוליים

קטגוריה:חברות שנסחרו בבורסה לניירות ערך בתל אביב
הספנות
קטגוריה:ישראל: חברות ממשלתיות שהופרטו
קטגוריה:תל אביב-יפו: חברות
קטגוריה:תל אביב-יפו: בנקים
קטגוריה:ישראל: חברות שהוקמו ב-1962
דיבור ארוטי

[שמאל|ממוזער|350px|[גלויה "שובבה" 1910 לערך]]
[ממוזער|374x374px|[גלויה "שובבה" 1905 - 1915|טקסט=]]
**דיבור ארוטי**, המכונה גם כ**דיבור אוהבים**, (בלעז: **Dirty Talk** **דיבור מלוכלך** או **לדבר מלוכלך**), הוא נוהג בו נעשה שימוש במילים ודימויים כדי להגביר את העוררות המינית לפני, במהלך (או במקום) פעילות המינית. דיבור ארוטי הוא בדרך כלל חלק ממשחק מקדים, והוא יכול לכלול תיאורים ארוטיים, הומור מיני, פקודות מיניות ומילים גסות. דיבור ארוטי יכול להיות לחש לאוזן של בן/בת זוג, דיבור בטלפון, או בטקסט כתוב (לדוגמה באמצעות מסרונים).

דיבור ארוטי מפעיל אזורים היפותלמוס ומגביר את הגירוי הגופני. הגברת הגירוי הגופי מתרחשת לרחוב אצל שני השותפים באינטראקציה המינית. בניסויים שנערכו ביקשו מהמשתתפים לומר מילים המשמשות בשיחות ארוטיות והן הדוברים והן המקשבים דיווחו על תחושות מיניות.

כאשר אין אפשרות לאינטימיות גופנית דיבור ארוטי יכול להיות היבט חשוב של סקס וירטואלי, במיוחד סקס טלפוני וסייברסקס.

יש להבדיל בין דיבור ארוטי/מלוכלך לבין "שיחה ארוטית בתשלום (**Phone Sex**) שהוא סוג של זנות.

המרקיז דה סאד, ראה את עצמו מומחה בנושאים מיניים. כתב בהקדמה ל-*[[120 הימים של סדום|120 ימים של סדום]]* כי "בין הליברטינים (הוללים, תאוותניים) מקובל לחשוב שהכי הרבה תחושות חושניות מועברות על ידי איברי שמיעה"- היינו, שהדיבור הארוטי הוא הצורה הכי מעוררת של סקס.
## ראו גם
* סייברסקס
* שיחה ארוטית
* סלנג מיני

## קישורים חיצוניים
* איך לדבר מלוכלך ב על:מיניות
* מיניות תקשורת ב-BBC בריאות

## הערות שוליים

קטגוריה:אקטים מיניים
ז'אק אודיאר

ממוזער|אודיאר ב-2012
**ז'אק אודיאר** (בצרפתית: **Jacques Audiard**; נולד ב-30 באפריל 1952) הוא במאי ותסריטאי קולנוע צרפתי.

## ביוגרפיה
אודיאר נולד בפריז, צרפת. אביו, מישל אודיאר , היה תסריטאי ובמאי צרפתי מפורסם (עימו שיתף פעולה בכתיבת הסרט המקצוען).

עם זאת, בנעוריו גילה חשדנות כלפי עולם הקולנוע ורצה להיות מורה. הוא למד ספרות ופילוסופיה בנאנטר, ובחופשים עבד לפרנסתו כעוזר עריכה. לבסוף אודיאר פרש מלימודיו ונמשך לתעשייה הקולנועית. בשנות ה-80 הוא כתב עשרות תסריטים לסרטים שזכו להצלחה גדולה, בהם: *Réveillon chez Bob! and Mortelle randonnée*, *Baxter*, Fréquence *Meurtre*, *Saxo*. ובראשית שנות התשעים החל לביים בעצמו.

## פרסים והערכה

אודיאר זכה פעמיים בפרס סזאר לסרט הטוב ביותר ובפרס באפט"א לסרט הזר הטוב ביותר, ב-2005 עבור "ליבי החסיר פעימה"  ובשנת 2010 על "נביא" .

ב-2015 זכה בפרס דקל הזהב בפסטיבל קאן עבור סרטו "דיפאן" .

בספטמבר 2018 זכה בפרס הבימוי בפסטיבל הסרטים של ונציה על סרטו הראשון דובר האנגלית "האחים סיסטרז". כמו כן זכה בפרס לומייר לסרט הטוב ביותר ולבמאי הטוב ביותר ובפרס סזאר לבמאי הטוב ביותר.

## סגנון
אודיאר נוהג להתכתב עם ז'אנרים מוכרים כמו מלודרמות, מותחני פשע, מותחנים פוליטיים ומערבונים. סרטיו משלבים אלמנטים קודרים ואפלים, טרנסגרסיה וחיים בשוליים, עדינות לצד אלימות בוטה, פיוט, הומור ואימה. בסרטיו הוא מנסה לערער מוסכמות חברתיות, מיניות, מוסריות ואסתטיות.

## פילמוגרפיה

## פרסים ומועמדויות

## קישורים חיצוניים

* 

## הערות שוליים

קטגוריה:במאי קולנוע צרפתים
קטגוריה:תסריטאי קולנוע צרפתים
קטגוריה:מפיקי קולנוע צרפתים
קטגוריה:זוכי פרס סזאר
קטגוריה:זוכי פרס דקל הזהב
קטגוריה:זוכי פרס באפט"א: אישים
קטגוריה:זוכי פרס לומייר
קטגוריה:זוכי פרס גלובוס הזהב – השיר המקורי הטוב
קטגוריה:צרפתים שנולדו ב-1952
מל מרמלשטיין

**מל מרמלשטיין** (25 בספטמבר 1926 – 28 בינואר 2022) היה ניצול שואה יהודי-הונגרי. מרמלשטיין היה הניצול היחיד ממשפחתו, שהושמדה כולה באושוויץ. מרמלשטיין יצא כנגד המכון לסקירה היסטורית, וניצח. בעקבות משפטו הוחלט פסק דין תקדימי, כי השמדת היהודים בתאי הגזים באושוויץ היא עובדה שלא ניתן לערער עליה בבתי משפט.

## ביוגרפיה
ימין|ממוזער|220x220 פיקסלים|בוכנוולד, 1945. על פי דיווחים מל מרמלשטיין נראה על המיטה העליונה בקצה הימני של התמונה, כאשר רק חלקו העליון של ראשו גלוי
מרמלשטיין נולד בעיירה באורוסוויג, ליד מוקצ'בו (אז חלק מצ'כוסלובקיה, כיום האזור הזה שייך לאוקראינה). ב-1980 המכון לסקירה היסטורית הציע פרס כספי של 50,000 דולר לכל מי שיכול להוכיח כי יהודים הושמדו בגז באושוויץ. מרמלשטיין כתב בתגובה מכתב למערכת של העיתונים לוס אנג'לס טיימס, וג'רוסלם פוסט כנגד המכון. המכון חזר והציע למרמלשטיין אישית את הפרס אם יוכל להוכיח את דבריו. מרמלשטיין הגיש הצהרה נוטריונית בה הוא מעיד על כי ראה את אמו ואחיותיו מובלות לתאי הגזים. המכון לסקירה היסטורית סירב לתת לו את הפרס בטענה כי עדותו היא לא הוכחה מספקת. באמצעות עורך הדין ג'ון קוקס מרמלשטיין תבע את המכון בבית המשפט העליון בלוס אנג'לס, עבור הפרת חוזה, הטעיה, השמצה, הכחשה של עובדות מוכרות למטרות לא צודקות, וגרימה של מצוקה רגשית. שני הצדדים ביקשו מהשופטים להוציא הצהרה. מרמלשטיין טען כי הדרישה של המכון "לראיות" על שימוש בתאי הגזים, הוא כשלעצמו פוגעני. המכון לעומתו טען כי מרמלשטיין אכן לא הוכיח את ההשמדה של יהודים בגז ולכן לא חייבים לשלם לו. ב-1981, השופט תומאס ג'ונסון קבע לטובת מרמלשטיין בהתבססו על כך שעובדת השימוש בגז להשמדת יהודים היא בגדר ידיעה שיפוטית, שאין צורך להוכיחה בבית המשפט. ב-1985 השופט רוברט וונקה פסק לטובת מרמלשטיין וקבע כי על המכון לסקירה היסטורית לשלם לו 90,000 דולר ולפרסם בפניו ובפני כל הניצולים התנצלות פומבית.

ב-1980, מכחיש השואה דיטליב פלדרר, פרסם מאמרי שנאה בפרסום שנקרא "The Jewish Information Bulletin". אחד הפרסום כלל מכתב פתוח לתושבי לונג ביץ' שם מתגורר מרמלשטיין, בו הוא לועג לו, ומכנה אותו גזען. ב-1981 תבע מרמלשטיין את פלדרר. הוא העיד שם על חוויותיו כאסיר במחנה ההשמדה אושוויץ. הפסיכיאטר ד"ר דניאל בורנשטיין, המטפל במרמלשטיין העיד במשפט על מצבו הרגשי. אחרי טיפול מסיבי וארוך, מצבו של מרמלשטיין השתפר, וב-1973, בורנשטיין הגדיר את מרמלשטיין כבריא מבחינה נפשית. לאחר שהפרסומים של פלדרר החלו, חלה נסיגה חמורה במצבו. בית המשפט פסק לטובת מרמלשטיין, וקבע פיצויים של חמישה מיליון דולר.

ב-1986 המכון תבע את מרמלשטיין תביעת דיבה, אך ביטל אותה שנתיים אחר כך. מרמלשטיין תבע פעם נוספת את המכון ב-1988 בעקבות פרסום במגזין שלהם. מרמלשטיין פרסם ספר ביוגרפיה הנקרא By bread alone. בספר סיפר אודות המאבק המשפטי שלו כנגד המכון. סרט הטלוויזיה לעולם נזכור, בכיכובו של לנרד נימוי, מ-1991, מספר את סיפורו של מרמלשטיין והתביעה כנגד המכון.

מרמלשטיין נפטר בלונג ביץ', ארצות הברית ב-28 בינואר 2022.

## קישורים חיצוניים

## הערות שוליים

קטגוריה:הכחשת השואה
קטגוריה:אסירים במחנה הריכוז אושוויץ
קטגוריה:ניצולי השואה: הונגריה
קטגוריה:יהודים הונגרים
קטגוריה:הונגרים שנולדו ב-1926
קטגוריה:הונגרים שנפטרו ב-2022
רוג'ר ברנרדו

**רוג'ר דה אוליביירה ברנרדו** (בפורטוגזית: **Roger de Oliveira Bernardo**; נולד ב-10 באוגוסט 1985), הידוע כ**רוג'ר ברנרדו** או פשוט כ**רוג'ר**, הוא כדורגלן ברזילאי המשחק בפרובאריו בעמדת הקשר האחורי.

## קריירה
רוג'ר ברנרדו, בנו של כדורגלן עבר ששיחק בקבוצות קטנות בסאו פאולו, התחיל לשחק כדורגל במחלקת הנוער של אוניאו סאו ז'ואאו, ממנה עבר לסנדרו אנדרה ובגיל 18 הגיע לגרמניה והצטרף לארמיניה בילפלד. לאחר חצי שנה חזר לברזיל והצטרף לפלמיירס. בשנת  הצטרף לקבוצה הבוגרת של המועדון, בה רשם 24 הופעות בליגה בשלוש עונות, במהלכן הושאל לאמריקה-SP, פונטה פרטה, ז'ובנטודה וגוארני.

בקיץ  חתם באנרגי קוטבוס מהבונדסליגה השנייה. בעונתו הראשונה סבל מפציעות חוזרות ולא הרבה לשחק, אך לאחר מכן ביסס את מעמדו בקבוצה, ובסך הכל ערך 63 הופעות ליגה בשלוש עונות במדי הקבוצה, בהן כבש שער אחד.

בתחילת עונת  חתם באינגולשטאדט 04, ובמדיה שיחק חמש עונות. בתום עונת  העפיל עם אינגולשטאדט לבונדסליגה לראשונה בתולדות המועדון. בעונת 2015/2016 ערך 29 הופעות בבונסדליגה וכבש שער אחד, ובעונת 2016/2017 ערך 30 הופעות וכבש שער אחד.

בינואר  הודיעה אתלטיקו מיניירו כי תצטרף את רוג'ר ברנרדו לשורותיה עם סיום העונה בגרמניה. בקיץ 2017 חזר לברזיל והצטרף לקבוצה, במדיה ערך 12 הופעות ליגה. ב-9 במאי 2018 שוחרר מהמועדון.

ב-28 ביוני 2018 הגיע רוג'ר ברנרדו לישראל חתם בקבוצת הפועל תל אביב. ב-29 ביולי 2018 ערך את הופעת הבכורה שלו במועדון, כשפתח בהרכב בניצחון 4–0 על בני יהודה במסגרת גביע הטוטו. במחזור הפתיחה של עונת 2018/2019 ערך את הופעת הבכורה שלו בליגת העל, בהפסד 1–2 להפועל חדרה. בסך הכל ערך במדי הקבוצה 10 הופעות בכל המסגרות, אך לאחר המחזור הרביעי איבד את מקומו בהרכב, וב-14 באוקטובר 2018 שוחרר מהמועדון.

בינואר  הצטרף לוילה נובה, אך כעבור חודש וחצי עבר לריו קלארו.

## קישורים חיצוניים

* 

## הערות שוליים

קטגוריה:כדורגלנים ברזילאים
קטגוריה:קשרי כדורגל ברזילאים
קטגוריה:כדורגלני פלמיירס
קטגוריה:כדורגלני ז'ובנטודה
קטגוריה:כדורגלני גוארני
קטגוריה:כדורגלני פיגיירנסה
קטגוריה:כדורגלני אנרגי קוטבוס
קטגוריה:כדורגלני אינגולשטאדט 04
קטגוריה:כדורגלני אתלטיקו מיניירו
קטגוריה:כדורגלני הפועל תל אביב.
קטגוריה:כדורגלנים זרים בישראל
קטגוריה:ספורטאים ברזילאים בגרמניה
קטגוריה:ספורטאים ברזילאים בישראל
קטגוריה:ברזילאים שנולדו ב-1985
הר קוואדרה (אלברטה)

**הר קוואדרה** (באנגלית: **Quadra Mountain**) הוא הר ברכס בואו בהרי הרוקי הקנדיים, הממוקם על קו פרשת המים של אמריקה, ובשל כך ממוקם על הגבול (העובר לאורך קו פרשת המים באזור זה) בין פרובינציית אלברטה ופרובינציית קולומביה הבריטית שבקנדה. ההר נמצא בשטח הפארק הלאומי קוטניי.

גובהו של ההר 3,174 מטרים מעל פני הים, והוא מתנשא 285 מטרים מעל סביבתו.

ההר ממוקם דרומית מזרחית להר פיי, צפונית מערבית להר בל וצפונית לפסגת צ'ימני.

## היסטוריה
### מקור השם
שמו של ההר ניתן לו בשנת 1910 על ידי ארתור אוליבר וילר. וילר נתן להר את שמו (Quadra Mountain) בשל ארבע פסגותיו (קוודרה = ארבע), ואולם בשל טעות שונה שם ההר בשנת 1952 ל-**Mount Quadra** בשל ההנחה השגויה כי ההר נקרא על שם חואן פרנציסקו דה לה בודגה אי קוואדרה (מקובל לתת אם השם "Mount" ("הר") להר הקרוי על שם אדם, בניגוד ל-"Mountain"; בעברית לא קיים הבדל זה).

ב-6 בנובמבר 1983 שונה שם ההר לשמו הנוכחי (Quadra Mountain), על ידי ממשלת קולומביה הבריטית וממשלת אלברטה, וב-23 ביולי 1984 הכירה רשות הפארקים של קנדה בשינוי השם.

### הטיפוס על ההר
הראשונים שטיפסו על ההר היו אפ. סי. בל (F.C. Bell), אי. אמ. גורדון (A.M. Gordon), אי. פאוז הבן (E. Feuz Jr.), ו-ג'יי. וו. א. היקסון (J.W.A. Hickson) בשנת 1910.

## לקריאה נוספת
• Brian Patton, Bart Robinson, **[https://books.google.co.il/books?id=NaqVmc93yDoC&pg=PA80&lpg=PA80&dq=Quadra+Mountain&source=bl&ots=LDoss9zEof&sig=K_A95aM2LBZrsTytwo6OODxdt2I&hl=en&sa=X&ved=0ahUKEwjM94WJ19PbAhXCXiwKHRnTBYM4HhDoAQgkMAA#v=onepage&q=Quadra%20Mountain&f=false Canadian Rockies Trail Guide]**, PP 102-103

• Dave Birrell, **[https://books.google.co.il/books?id=OaB-yf_MJXMC&pg=PA85&lpg=PA85&dq=Quadra+Mountain&source=bl&ots=zNUDb09Heo&sig=AkP13-sGleqDIOsSMx90bAE4HNA&hl=en&sa=X&ved=0ahUKEwjM94WJ19PbAhXCXiwKHRnTBYM4HhDoAQgtMAI#v=onepage&q=Quadra%20Mountain&f=false 50 Roadside Panoramas in the Canadian Rockies]**, P 85

## קישורים חיצוניים

* הר קוואדרה באתר ממשלת קולומביה הבריטית
* תצלום לוויין של הר קוואדרה
* הר קוואדרה באתר peakware
* הר קוואדרה באתר peakfinder
* הר קוואדרה באתר summitsearch
* מידע למטפסים על הר קוואדרה באתר mountainproject
* תחזית מזג אוויר עדכנית עבר הר קוואדרה
** סטטיסטיקות מזג אוויר עבור הר קוואדרה
** תחזית מזג אוויר עדכנית ארוכת טווח עבור הר קוואדרה

## הערות שוליים

קוואדרה
קוואדרה
קוואדרה
ניק נרס

**ניק נרס** (באנגלית: **Nick Nurse**; נולד ב-24 ביולי 1967) הוא מאמן כדורסל אמריקאי המשמש מאז יוני 2023 כמאמן פילדלפיה 76’

## קריירת אימון
נרס נולד וגדל בקארול שבאיווה, ובבגרותו למד באוניברסיטת צפון איווה.

בשנת 1989, עם סיום לימודיו האקדמיים, החל לשמש כעוזר בקבוצת הכדורסל של אוניברסיטת צפון איווה, והיה שותף להעפלתה הראשונה אי פעם לטורניר אליפות המכללות ב-1990. בסיום אותה עונה עבר לאמן את קבוצת "דרבי סטורם" מהעיר דרבי שבאנגליה, ובשנתיים העוקבות היה מאמן קבוצת הכדורסל של אוניברסיטת גרנד ויו מהעיר דה מוין. בשנים 1993–1995 שימש כעוזר מאמן באוניברסיטת דקוטה הדרומית.

בשנת 1995 חזר לאנגליה כדי לאמן את קבוצת ברמינגהאם בולטס, והוביל אותה לזכייה באליפות הליגה הבריטית. לאחר שנתיים בברמינגהאם עבר לאמן את טלינדוס אוסטנדה מליגת העל הבלגית, ובשנת 1998 מונה למאמן מנצ'סטר ג'איינטס. בעונתו השנייה בקבוצה הוביל אותה לזכייתה הראשונה אי פעם באליפות הליגה הבריטית, וזכה בעצמו בתואר מאמן העונה. בעונת 2000/2001 אימן את לונדון טאוורס, ובסיומה חזר לארצות הברית לתקופה קצרה בה שימש כעוזר מאמן אוקלהומה סטורם מליגת ה-USBL. בין השנים 2001–2006 אימן את ברייטון ברס, עמה זכה בשני גביעי הליגה הבריטית בעונות 2003 ו-2005.

בשנת 2007 מונה למאמנה הראשי של קבוצת איווה אנרג'י, לקראת עונת הבכורה שלה בליגת הפיתוח של ה-NBA. בעונתו הרביעית והאחרונה בקבוצה, 2010/2011, הוביל את איווה למאזן הניצחונות הטוב בליגה (37–13) וזכה עמה באליפות. כמו כן הוענק לנרס בסיום אותה עונה פרס מאמן העונה בליגת הפיתוח. בעונת 2011/2012 עבר לאמן את ריו גראנדה ואלי וייפרס, ובעונה העוקבת הוביל אותה לזכייה באליפות ליגת הפיתוח.

### טורונטו ראפטורס
בעונת  מונה לעוזר מאמן טורונטו ראפטורס מליגת ה-NBA, תחת דוויין קייסי. בכל 5 עונותיו כעוזרו של קייסי העפילה טורונטו לשלב הפלייאוף, ובעונת  אף הובילה את האזור המזרחי עם מאזן הניצחונות הטוב בתולדות הקבוצה, 59–23 (72.0%).

לקראת עונת  מונה נרס למאמנה הראשי של טורונטו, כמחליפו של קייסי אשר פוטר. את העונה סיימו הראפטורס במקום השני באזור המזרחי, עם מאזן 58–24, והעפילו לגמר ה-NBA לראשונה בתולדות המועדון לאחר שגברו על מילווקי באקס (4–2) בסדרת גמר המזרח. בסדרת גמר ה-NBA גברה טורונטו על גולדן סטייט ווריורס בתוצאה 4–2, וזכתה באליפות הראשונה בתולדותיה.

בעונת  זכה בתואר מאמן השנה ב-NBA, לאחר שהוביל את הראפטורס למאזן ניצחונות 53–19.

בתום עונת 2022/2023, לאחר שקבוצתו סיימה במקום התשיעי במזרח, במאזן 41-41 והפסידה את משחקה הראשון בטורניר הפלייאין לבולס שסיימו במקום העשירי, פוטר נרס מאימון הראפטורס לאחר 5 שנים בתפקיד.

### נבחרת קנדה
ביוני 2019 מונה למאמן נבחרת קנדה בכדורסל.

## קישורים חיצוניים

* 

## הערות שוליים

קטגוריה:אמריקאים ילידי איווה
קטגוריה:בוגרי אוניברסיטת צפון איווה
קטגוריה:מאמני כדורסל אמריקאים
קטגוריה:כדורסלני אוניברסיטאות ומכללות בארצות הברית
קטגוריה:מאמני טורונטו ראפטורס
קטגוריה:מאמני ליגת הפיתוח של ה-NBA
קטגוריה:מאמני משחק האולסטאר של ה-NBA
קטגוריה:זוכי פרס מאמן השנה ב-NBA
קטגוריה:אמריקאים שנולדו ב-1967
הר קוואדרה הצפוני

**הר קוואדרה הצפוני** (באנגלית: **North Quadra Mountain**) הוא הר ברכסי הגבול הדרומיים, במדינת אלסקה שבארצות הברית.

גובהו של ההר 872 מטרים מעל פני הים, והוא מתנשא 750 מטרים מעל סביבתו (והוא ההר ה-221 בהתנשאותו באלסקה).

ההר נמצא באזור קטצ'יקן.

הר קוואדרה הצפוני, והר קוואדרה הדרומי מצויים משני עברי חצי האי בוקה דה קוואדרה.

## מקור השם
שמו של ההר ניתן לו בשנת 1883.

## קישורים חיצוניים
* הר קוואדרה הצפוני באתר peakbagger
* תרשים הנוף הנשקף מהר קוואדרה הצפוני באתר peakvisor
* תצלום לוויין של הר קוואדרה הצפוני
* x תחזית מזג אוויר ארוכת טווח עבור הר קוואדרה הצפוני
** סטטיסטיקות מזג אוויר עבור הר קוואדרה הצפוני

## הערות שוליים

קוואדרה הצפוני
יחסי אזרבייג'ן – קוסטה ריקה

[250px|ממוזער|[נשיא אזרבייג'ן אילהם אלייב (מימין) נפגש עם שר החוץ של קוסטה ריקה מנואל גונסאלס סאנס  בבאקו, 2015]]
**יחסי אזרבייג'ן–קוסטה ריקה** הם היחסים הדיפלומטיים שבין **[[אזרבייג'ן|הרפובליקה של אזרבייג'ן]]** לבין **[[קוסטה ריקה|רפובליקת קוסטה ריקה]]**. היחסים בין המדינות כוננו רשמית ב-15 בינואר 1997.

## יחסים כלכליים
* בשנת 2016 הגיע שווי הסחורה שיוצאה מקוסטה ריקה לאזרבייג'ן לסך 957 אלף דולר אמריקאי והיא כללה מכשירים אורתופדיים, פירות טרופים, בננות, מלונים ופרחים חתוכים. באותה השנה, שווי הסחורה שיוצאה מאזרבייג'ן לקוסטה ריקה הגיעה לסך 12.9 אלף דולר אמריקאי והיא כללה מוצרי טיפוח ונפט מזוקק.
* בשנת 2015 הגיע שווי הסחורה שיוצאה מקוסטה ריקה לאזרבייג'ן לסך 393 אלף דולר אמריקאי והיא כללה פירות טרופים, צמחים, אביזרים לשידור, מכונות חישול, מוצרי ברזל, כלים רפואיים ומכשירים אורתופדיים. בשנת 2011, שווי הסחורה שיוצאה מאזרבייג'ן לקוסטה ריקה הגיעה לסך 13.3 אלף דולר אמריקאי והיא כללה מוצרי עץ.

## ייצוג
* אזרבייג'ן אינה מיוצגת בקוסטה ריקה, הן בדרג השגרירות והן בדרג הקונסולרי. השגרירות המייצגת את אזרבייג'ן נמצאת במקסיקו.
* קוסטה ריקה מיוצגת באזרבייג'ן על ידי שגרירות שהיא מחזיקה בבאקו, בירת המדינה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ